《同陈严倪三君饭听》
宋代·赵蕃

听琴访黄冠，置酒烦好事。邀我过其庐，二子相与至。

开囊出书画，黄李可人意。蕙梅妙疑神，旧识子扬子。

水仙初破颜，缟袂亦启齿。婆娑哦其间，二子俱徙倚。

杯行略数计，共约到罍耻。忽闻鼓连村，络绎催我起。

有愧孟浩然，业饮故恤是。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。